**তানজীব সারোয়ার** (ডিসেম্বর ৩) হলেন একজন বাংলাদেশী সংগীতশিল্পী, সুরকার ও গীতিকার। ২০১১ সালে তার প্রথম একক অ্যালবাম *অন্দরমহল* প্রকাশ পায়।

প্রাথমিক জীবন
-------------

তানজীব সারোয়ারের জন্ম বাংলাদেশের ঢাকায়। তিনি গবর্নমেন্ট ল্যাবরেটরি হাই স্কুল থেকে মাধ্যমিক সম্পন্ন করেছেন এবং স্টেট ইউনিভার্সিটি অব বাংলাদেশ থেকে সাংবাদিকতা বিষয়ে পড়াশোনা করেছেন। পাশা পাশি আমেনা বাকি রেসিডেন্সিয়াল মডেল স্কুলে পড়াশোনা করেছেন।

কর্মজীবন
--------

তানজীব সারোয়ারের প্রথম একক অ্যালবাম *অন্দরমহল* প্রকাশ পায় ২০১১ সালে। ২০১৪ সালে প্রকাশ পায় তার দ্বিতীয় একক অ্যালবাম *মেঘবরণ*। ২০১৬ সালে সিডি চয়েজের ব্যানারে প্রকাশ পায় তার তৃতীয় একক অ্যালবাম *হৃদমোহিনী*, যেখানে পপ, রিদমঅ্যান্ডব্লুজ ও ফোক ফিউশন ধাঁচের মোট ছয়টি গান ব্যবহার করা হয়েছে, এছাড়াও একটি গানে দ্বৈতভাবে কণ্ঠ দিয়েছেন বিশিষ্ট কণ্ঠশিল্পী দিলশাদ নাহার কনা। অ্যালবামটির সবগুলো গানের গীত-সুর করেছেন তানজীব সারোয়ার নিজে। গানগুলোর সংগীতায়োজন করেছেন প্রত্যয় খান, সাজিদ সরকার, আনিক আহমেদ, বিবেক মজুমদার, তানজীব সারোয়ার। এছাড়াও "মিথ্যা শিখাইলি", "চলনায়"সহ অ্যালবামটির কয়েকটি গানের ভিডিও চিত্র ইউটিউবে প্রকাশ করা হয়। ২০১৭ সালের ১২ জুলাই গানচিল মিউজিকের ব্যানারে "এক শহর ভালোবাসা" শিরোনামের একটি গান প্রকাশ পায়। গানটির গীত লিখেছেন তিনি নিজে এবং সুর ও সংগীত পরিচালনা করেছেন সাজিদ সরকার। এটির গান ভিডিওতে অভিনয় করেছেন তিনি নিজে ও তার সঙ্গে অভিনয় করেছেন মৌসাম এবং পরিচালনা করেছেন তানিম রহমান অংশু। মোংলা সমুদ্র বন্দর, পশুর নদী সহ গান চিত্রটি সুন্দরবনের ১১টি স্পটে দৃশ্যধারণ করা হয়। ২০১৮ সালের ১০ মে গানচিল মিউজিকের ব্যানারে মিজানুর রহমান আরিয়ান পরিচালিত *ঘুরে দাড়ানোর গল্প* নাটকে "ভেজা ভেজা চোখ" শিরোনামের একটি গানে কণ্ঠ তিনি। গানটির সুর ও সঙ্গীতায়োজন করেছেন সাজিদ সরকার এবং গীত রচনা করেছেন সোমেশ্বর অলি। ২০১৯ সালের ২১ মে সিডি চয়েজের ইউটিউব চ্যানেলে প্রকাশ পায় তার "বড় ভালোবাসি" শিরোনামের একটি গানচিত্র, যেখানে তার সঙ্গে মডেল হিসাবে কাজ করেছেন মারিয়া নুনি। গানটির কথা, সুর ও কণ্ঠ দিয়েছেন তিনি নিজে এবং সংগীতায়োজন করেছেন সাজিদ সরকার, এছাড়াও গানচিত্রটি পরিচালনা করেছেন সোহেল রাজ। ২০২০ সালের ১০ ফেব্রুয়ারি ভালোবাসা দিবস উপলক্ষে "ডুবে ডুবে" শিরোনামের একটি গান ধ্রুব মিউজিক স্টেশনের ব্যানারে ইউটিউবে প্রকাশ পায় তার। গানটি লিখেছেন ও সুর করেছেন তানজীব সারোয়ার নিজেই এবং সংগীতায়োজন করেছেন সাজিদ সরকার। গানটির ভিডিও চিত্র নির্মাণ করেছেন চন্দন রায় চৌধুরী এবং এতে তার বিপরীতে অভিনয় করেন লাক্স তারকা মডেল-অভিনেত্রী সেমন্তী সৌমি। আগস্ট ২০২১-এর হিসাব অনুযায়ী[হালনাগাদ] ইউটিউবে গানটি ১ কোটি ৬০ লাখেরও বেশিবার দেখা হয়েছে। ২০২০ সালের ১৭ মে ঈদুল ফিতর উপলক্ষে সিএমভি'র ব্যানারে "ফানুস" শিরোনামের একটি মিউজিক্যাল ফিল্ম প্রকাশ পায় তার, যেখানে তার সঙ্গে কণ্ঠ দেন বাঁধন সরকার পূজা। মিউজিক্যাল ফিল্মের প্রধান দুই চরিত্রে অভিনয় করেন ইমরান খান ও নীপা, এছাড়াও জাদুবাস্তবতাকে ঘিরে এটির ভিডিওচিত্র পরিচালনা করেছেন তানভীর সেহজাদ। গানটির গীত ও সুর করেছেন তানজীব সারোয়ার নিজে এবং সংগীতায়োজন করেছেন বিবেক মজুমদার। ২০২১ সালের ১৩ ফেব্রুয়ারি ভালোবাসা দিবস উপলক্ষে সিএমভি'র ব্যানারে প্রকাশ পায় বাঁধন সরকার পূজা ও তার গাওয়া দ্বিতীয় গান "হারিয়ে গেলে কষ্ট পাবো"। এটির গীত ও সুর করেছেন তিনি নিজে এবং সংগীতায়োজন করেছেন সাজিদ সরকার। এটির ভিডিওচিত্র পরিচালনা করেছেন চন্দন রায় চৌধুরী এবং এতে অভিনয় করেছেন তন্ময় ও রাজেয়া সুলতানা লিয়ানা।

তথ্যসূত্র
---------

1. ↑  "'হৃদমোহিনী'কে নিয়ে তানজীব"। *banglanews24.com*। সংগ্রহের তারিখ ২০২১-০৮-০১।
2. ↑  "তানজীবের তৃতীয় একক 'হৃদমোহিনী'"। *Bangla Tribune*। ২০১৬-০৬-২৪। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।
3. ↑  "ঈদে আসছে তানজীব সারোয়ারের 'হৃদমোহিনী' | কালের কণ্ঠ"। *Kalerkantho*। সংগ্রহের তারিখ ২০২১-০৮-০১।
4. ↑  "Mittha Shikhali"। *Spotify*।
5. ↑  "Ek Shohor Bhalobasha - Single by Tanjib Sarowar"। *iTunes* (ইংরেজি ভাষায়)।
6. ↑  "Ek Shohor Bhalobasha"। *Spotify*।
7. ↑  "Ek Shohor Bhalobasha"। *Amazon*। সংগ্রহের তারিখ ২০২১-০৮-০২।
8. ↑  "তানজিব সারোয়ারের 'এক শহর ভালবাসা' (ভিডিও)"। *bdlive24.com* (ইংরেজি ভাষায়)। ২০১৭-০৭-১৩। ২০২১-০৮-০২ তারিখে মূল থেকে আর্কাইভ করা। সংগ্রহের তারিখ ২০২১-০৮-০২।
9. ↑  "সুন্দরবনে ১১টি স্পটে 'এক শহর ভালোবাসা'"। *চ্যানেল আই অনলাইন* (ইংরেজি ভাষায়)। ২০১৭-০৭-১৭। সংগ্রহের তারিখ ২০২১-০৮-০২।
10. ↑  প্রতিবেদক, গ্লিটজ; ডটকম, বিডিনিউজ টোয়েন্টিফোর। "তানজীব সারোয়ারের 'ভেজা ভেজা চোখ' ইউটিউবে"। *bangla.bdnews24.com*। সংগ্রহের তারিখ ২০২১-০৮-০১।
11. ↑  "Bheja Bheja Chokh"। *Spotify*।
12. ↑  "'বড় ভালোবাসি'র পর তানজিবের তিন দ্বৈতগান"। *banglanews24.com*। সংগ্রহের তারিখ ২০২১-০৮-০৩।
13. ↑  "Boro Bhalobasi (feat. Sajid Sarker) - Single by Tanjib Sarowar"। *iTunes* (ইংরেজি ভাষায়)।
14. ↑  "Fans are mesmerised to watch Tanjib's new video (Watch)"। *Daily Sun* (ইংরেজি ভাষায়)। সংগ্রহের তারিখ ২০২১-০৮-০৩।
15. ↑  "দর্শক-শ্রোতার হৃদয়ে নাড়া দিয়েছেন 'পাগল' তানজীব"। *চ্যানেল আই অনলাইন* (ইংরেজি ভাষায়)। ২০১৯-০৬-২৬। সংগ্রহের তারিখ ২০২১-০৮-০৩।
16. ↑  "ভালোবাসা দিবসে তানজীব সারোয়ারের নতুন গান"। *The Business Standard* (ইংরেজি ভাষায়)। ২০২০-০১-২৭। সংগ্রহের তারিখ ২০২১-০৮-০২।
17. ↑  "'ভাল কাজ উপহার দিতে সর্বোচ্চ চেষ্টা করছি'"। *চ্যানেল আই অনলাইন* (ইংরেজি ভাষায়)। ২০২০-০১-২৮। সংগ্রহের তারিখ ২০২১-০৮-০১।
18. ↑  "নায়িকা সৌমিকে ডুবে ডুবে ভালোবাসেন তানজীব সারোয়ার"। *Jagonews24.com*। সংগ্রহের তারিখ ২০২১-০৮-০১।
19. ↑  প্রতিবেদক, বিনোদন। "তানজীব সারোয়ারের নতুন গান ডুবে ডুবে"। *DailyInqilabOnline* (ইংরেজি ভাষায়)। সংগ্রহের তারিখ ২০২১-০৮-০১।
20. ↑  "Dube Dube | ডুবে ডুবে | Tanjib Sarowar | Samonty Shoumi | Sajid Sarker"। *YouTube*।
21. ↑  "মরুভূমিতে উড়ল তানজীব-পূজার 'ফানুস'"। *NTV Online* (ইংরেজি ভাষায়)। ২০২০-০৫-২১। সংগ্রহের তারিখ ২০২১-০৮-০১।
22. ↑  "মরুভূমিতে তানজীব-পূজার 'ফানুস'"। *m.bdnews24.com*। সংগ্রহের তারিখ ২০২১-০৮-০১।
23. ↑  "তানজীব-পূজার 'ফানুস', ঈদের ব্যতিক্রমী প্রকাশনা"। *Barta24* (ইংরেজি ভাষায়)। সংগ্রহের তারিখ ২০২১-০৮-০১।
24. ↑  "তানজীব-পূজার 'হারিয়ে গেলে কষ্ট পাবো'"। *m.mzamin.com*। সংগ্রহের তারিখ ২০২১-০৮-০১।
25. ↑  "তানজীব-পূজার 'হারিয়ে গেলে কষ্ট পাবো'"। *ittefaq*। ২০২১-০৮-০১ তারিখে মূল থেকে আর্কাইভ করা। সংগ্রহের তারিখ ২০২১-০৮-০১।
26. ↑  "তানজীব-পূজার দ্বিতীয় গানচিত্র"। *Sarabangla* (ইংরেজি ভাষায়)। ২০২১-০২-১১। সংগ্রহের তারিখ ২০২১-০৮-০১।
27. ↑  "ভালোবাসা দিবসে তানজীব-পূজার গানচিত্র"। *Dhaka Post*। সংগ্রহের তারিখ ২০২১-০৮-০১।

বহিঃসংযোগ
---------

ফেসবুকে তানজীব সারোয়ার